MINT โชว์อิบิทด้าพุ่ง 5 เท่า หนุนงบไตรมาส 1 ขาดทุนลดลง 48%
MINT โชว์อิบิทด้าพุ่ง 5 เท่า หนุนงบไตรมาส 1 ขาดทุนลดลง 48% มาที่ 3.79 พันลบ. จากปีก่อนขาดทุน 7.25 พันลบ.
MINT โชว์อิบิทด้าพุ่ง 5 เท่า หนุนงบไตรมาส 1 ขาดทุนลดลง 48% มาที่ 3.79 พันลบ.
13 พ.ค. 2565

บริษัท ไมเนอร์ อินเตอร์เนชั่นแนล จำกัด (มหาชน) หรือ MINT รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยไตรมาส 1/2565 บริษัทฯ มีรายได้จากการดำเนินงานจำนวน 20,701 ล้านบาท ในเติบโตอย่างมีนัยสำคัญในอัตราร้อยละ 66 จากช่วงเดียวกันของปีก่อน โดยหากไม่นับรวมผลกระทบจากการปรับโครงสร้างธุรกิจ ซึ่งย้ายธุรกิจรับจ้างผลิตของไมเนอร์ไลฟ์ สไตล์ ไปอยู่ภายใต้การดำเนินงานของไมเนอร์ ฟู้ด ทั้ง 3 หน่วยธุรกิจของบริษัทจะมีรายได้ที่เติบโตขึ้น
ทั้งนี้มีสาเหตุมาจากการผ่อนคลายข้อจำกัดในการป้องกันการแพร่ระบาดของโรค COVID-19 ในเกือบทุกภูมิภาคหลัก ส่งผลให้มีกิจกรรมการเดินทางที่สูงขึ้น จำนวนลูกค้าในร้านอาหารที่เพิ่มขึ้น และสภาพแวดล้อมการดำเนินงานของธุรกิจค้าปลีกที่ฟื้นตัวขึ้น
ขณะเดียวกันในไตรมาส 1/2565 บริษัทมีกำไรก่อนหักดอกเบี้ยจ่าย ภาษีและค่าเสื่อม (EBITDA) จากการดำเนินงานเติบโตมากกว่า 5 เท่า จากช่วงเดียวกันของปีก่อน อยู่ที่จำนวน 2,737 ล้านบาท โดยการเติบโตดังกล่าวเป็นผลมาจากความสามารถในการทำกำไรที่สูงขึ้นตามการเพิ่มขึ้นของรายได้ ประกอบกับฐานการดำเนินงานที่มีประสิทธิภาพและประสิทธิผลมากขึ้นของบริษัท
ทั้งนี้ EBITDA จากการดำเนินงานของธุรกิจโรงแรมพลิกฟื้นกลับมาเป็นบวกและเติบโตขึ้น ในขณะที่ EBITDA จากการดำเนินงานของธุรกิจร้านอาหารและไลฟ์ สไตล์ยังคงเป็นบวกในไตรมาส 1/2565